CELEX: 32008R1253
Language: ro
Date: 2008-12-15 00:00:00
Title: Regulamentul (CE) nr. 1253/2008 al Comisiei din 15 decembrie 2008 privind autorizarea chelatului de cupru al analogului hidroxilat al metioninei ca aditiv furajer (Text cu relevanță pentru SEE)

16.12.2008   
            
            
               RO
            
            
               Jurnalul Oficial al Uniunii Europene
            
            
               L 337/78
            
         
      REGULAMENTUL (CE) NR. 1253/2008 AL COMISIEI
   
   din 15 decembrie 2008
   privind autorizarea chelatului de cupru al analogului hidroxilat al metioninei ca aditiv furajer
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor pentru hrana animalelor, precum și criteriile și procedurile de acordare a unei astfel de autorizări.
            
         
               (2)
            
            
               A fost depusă o cerere de autorizare pentru preparatul menționat în anexă, în conformitate cu articolul 7 din Regulamentul (CE) nr. 1831/2003. Această cerere a fost însoțită de detaliile și documentele solicitate conform dispozițiilor articolului 7 alineatul (3) din respectivul regulament.
            
         
               (3)
            
            
               Cererea se referă la autorizarea preparatului de chelat de cupru al analogului hidroxilat al metioninei ca aditiv pentru hrana puilor pentru îngrășat, urmând a fi clasificat în categoria „aditivi nutriționali”.
            
         
               (4)
            
            
               Din avizul emis la 16 aprilie 2008 de către Autoritatea Europeană pentru Siguranța Alimentară (denumită în continuare „autoritatea”) reiese că chelatul de cupru al analogului hidroxilat al metioninei nu are efecte nocive asupra sănătății animalelor, a sănătății oamenilor sau asupra mediului în ceea ce privește puii pentru îngrășat (2). Autoritatea a concluzionat, de asemenea, că acest produs utilizat ca aditiv pentru hrana puilor pentru îngrășat nu prezintă niciun alt risc care ar putea să excludă autorizarea, în conformitate cu articolul 5 alineatul (2) din Regulamentul (CE) nr. 1831/2003. Conform avizului respectiv, utilizarea preparatului poate fi considerată ca fiind o sursă de cupru disponibilă și îndeplinește criteriile aplicabile unui aditiv nutrițional pentru puii pentru îngrășat. Avizul autorității recomandă, de asemenea, măsuri adecvate pentru siguranța utilizatorilor. Autoritatea nu consideră necesar să formuleze cerințe speciale pentru supravegherea ulterioară introducerii pe piață. Autoritatea a verificat, de asemenea, raportul privind metoda de analiză a aditivului în hrana animalelor, prezentat de Laboratorul comunitar de referință instituit prin Regulamentul (CE) nr. 1831/2003.
            
         
               (5)
            
            
               Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform anexei la prezentul regulament.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Preparatul specificat în anexă, aparținând categoriei „aditivi nutriționali” și grupului funcțional „compuși de oligoelemente”, este autorizat ca aditiv pentru hrana animalelor în condițiile prevăzute în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 decembrie 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 268, 18.10.2003, p. 29.
   
      (2)  Aviz științific al Grupului științific pentru aditivii și produsele sau substanțele utilizate în hrana animalelor (FEEDAP), la cererea Comisiei Europene, cu privire la siguranța și eficacitatea produsului Mintrex®Cu (chelat de cupru al analogului hidroxilat al metioninei) ca aditiv furajer pentru toate speciile. The EFSA Journal (2008) 693, 1-19.
   
      ANEXĂ
      
         
                     Număr de identificare al aditivului
                  
                  
                     Numele titularului autorizației
                  
                  
                     Aditiv
                  
                  
                     Compoziție, formulă chimică, descriere, metodă de analiză
                  
                  
                     Specii sau categorii de animale
                  
                  
                     Vârstă maximă
                  
                  
                     Conținut minim
                  
                  
                     Conținut maxim
                  
                  
                     Alte dispoziții
                  
                  
                     Sfârșitul perioadei de autorizare
                  
               
                     Conținut de element (Cu) în mg/kg de furaj complet cu un conținut de umiditate de 12 %
                  
               
                     Categoria aditivilor nutriționali. Grup funcțional: compuși de oligoelemente
                  
               
                     „3b410
                  
                  
                     —
                  
                  
                     Chelat de cupru al analogului hidroxilat al metioninei
                  
                  
                     
                                  
                              
                              
                                 Caracterizarea aditivului:
                                 
                                              
                                          
                                          
                                             Chelat de cupru al analogului hidroxilat al metioninei conținând minimum 17 % cupru și 78 % acid (2-hidroxi -4-metiltio) butanoic
                                          
                                       
                                              
                                          
                                          
                                             Ulei mineral: 1 %
                                          
                                       
                                              
                                          
                                          
                                             CAS: 292140-30-8
                                          
                                       
                           
                                  
                              
                              
                                 Metoda de analiză (1)
                                 
                                 Spectrometrie de absorbție atomică (SAA)
                              
                           
                  
                     Pui pentru îngrășat
                  
                  
                     —
                  
                  
                     —
                  
                  
                     25 (total)
                  
                  
                     Aditivul este încorporat în furaje sub formă de premix.
                     Pentru siguranța utilizatorilor: în timpul manipulării, utilizatorii trebuie să dispună de protecție respiratorie, ochelari de protecție și mănuși.
                  
                  
                     5.1.2019
                  
               
      
         (1)  Detalii privind metodele de analiză sunt disponibile la următoarea adresă a Laboratorului comunitar de referință: http://www.irmm.jrc.be/crl_feed_additives”